**Indstilling af minimum 6 eksterne eksperter til uddannelsesevalueringen af (uddannelse(r)): XXX**

Principper for inddragelse af eksterne eksperter i uddannelsesevalueringerne på Arts står beskrevet efter denne skabelon [**her**.](#Principper)

|  |  |  |  |  |
| --- | --- | --- | --- | --- |
| Titel og arbejdsplads | Navn | Kontaktinformationer  (mail og telefonnummer) | Baggrund for indstilling af **kernefaglig** repræsentant | Prioritet |
|  |  |  | *Max 5 linjers begrundelse for valget af netop denne kernefaglige repræsentant.**Herunder blandt andet anføre, hvilke forsknings- og uddannelsesmæssige kvalifikationer, der lægges til grund for, at vedkommendes faglige ekspertise er på højeste internationale niveau.*  *De kernefaglige repræsentanter skal som minimum dække delpolitik 1, 2 og 3.* |  |
|  |  |  | *Max 5 linjers begrundelse for valget af netop denne kernefaglige repræsentant.**Herunder blandt andet anføre, hvilke forsknings- og uddannelsesmæssige kvalifikationer, der lægges til grund for, at vedkommendes faglige ekspertise er på højeste internationale niveau.*  *De kernefaglige repræsentanter skal som minimum dække delpolitik 1, 2 og 3.* |  |
|  |  |  | *Max 5 linjers begrundelse for valget af netop denne kernefaglige repræsentant.**Herunder blandt andet anføre, hvilke forsknings- og uddannelsesmæssige kvalifikationer, der lægges til grund for, at vedkommendes faglige ekspertise er på højeste internationale niveau.*  *De kernefaglige repræsentanter skal som minimum dække delpolitik 1, 2 og 3.* |  |

|  |  |  |  |  |
| --- | --- | --- | --- | --- |
| Titel og arbejdsplads | Navn | Kontaktinformationer  (mail og telefonnummer) | Baggrund for indstilling af **aftager**repræsentant | Prioritet |
|  |  |  | *Max 5 linjers begrundelse for valget af netop denne aftagerrepræsentant. Herunder blandt andet beskrivelse af, hvilke kvalifikationer, der sandsynliggør, at vedkommende kan bringe samfundsvinklen ind i uddannelsesevalueringen.*  *Aftagerrepræsentanterne skal som minimum dække delpolitik 4.* |  |
|  |  |  | *Max 5 linjers begrundelse for valget af netop denne aftagerrepræsentant. Herunder blandt andet beskrivelse af, hvilke kvalifikationer, der sandsynliggør, at vedkommende kan bringe samfundsvinklen ind i uddannelsesevalueringen.*  *Aftagerrepræsentanterne skal som minimum dække delpolitik 4.* |  |
|  |  |  | *Max 5 linjers begrundelse for valget af netop denne aftagerrepræsentant. Herunder blandt andet beskrivelse af, hvilke kvalifikationer, der sandsynliggør, at vedkommende kan bringe samfundsvinklen ind i uddannelsesevalueringen.*  *Aftagerrepræsentanterne skal som minimum dække delpolitik 4.* |  |

|  |  |  |
| --- | --- | --- |
|  | **Notat** | |
| **Arts principper for inddragelse af eksterne eksperter ved uddannelsesevalueringer** | |

**Formål**

Faculty of Arts ønsker at udvikle og udbyde uddannelser af høj faglig kvalitet og af relevans for uddannelsernes aftagere. Ud over inddragelse af aftagere og censorformandskab i den løbende curriculumudvikling sikres dette gennem systematisk inddragelse af aftagere, censorformandskab og udpegede eksterne eksperter i fakultetets uddannelsesevalueringer.  
  
Uddannelsesevalueringerne gennemføres minimum hvert femte år, og resultaterne herfra inddrages i den videre udvikling af uddannelsernes mål, indhold og tilrettelæggelse.  
  
De eksterne eksperter skal bidrage til den videre udvikling af uddannelserne – herunder bl.a. udvikling af mål, indhold og tilrettelæggelse – ved at udfordre og bidrage med eksterne perspektiver på fakultetets uddannelser. Valget af eksterne eksperter skal sikre, at der både anlægges et fagligt perspektiv og et samfundsperspektiv på uddannelsen. Eksperterne har til opgave at se kritisk på uddannelsen/-erne og udfordre ledere og medarbejdere.

**Inddragelse af eksterne eksperter**

Den ene eksterne ekspert skal være en faglig ekspert på højeste internationale niveau med såvel forsknings- som uddannelsesmæssige kvalifikationer, mens den anden skal være aftagerrepræsentant, der kan bidrage til at anlægge et samfundsperspektiv.

De eksterne eksperter er endvidere kendetegnet ved at varetage en jobfunktion uden for Aarhus Universitet, der er relevant for uddannelsen og universitetet. De eksterne eksperter må ikke have personlige interesser i at fremme eller modarbejde særlige aspekter af uddannelsens kvalitetsarbejde og den fortsatte curriculumudvikling. Aftagereksperten skal varetage en stilling, der som minimum indeholder mulighed for at ansætte dimittender *eller* være højt profileret inden for det entreprenørielle område.

Eksempler på eksterne eksperter er:

* Forskere fra andre uddannelsesinstitutioner
* Ministerielle fagkonsulenter
* Censorer fra det relevante censorkorps
* Professionelle repræsentanter, der arbejder inden for uddannelsens vigtigste fagområde
* Arbejdsmarkedsanalytikere, udviklings- og evalueringsmedarbejdere inden for uddannelses- og forskningssektoren, eller eksperter inden for organisationsudvikling og organisatorisk læring

Der gælder følgende generelle krav til alle eksterne eksperters deltagelse uanset baggrund og specialviden. Den eksterne ekspert skal:

* sikres et forudgående kendskab til formål og proces i forbindelse med uddannelsesevalueringen
* bidrage til en samlet vurdering af uddannelsens kvalitet inden for Aarhus Universitets kvalitetspolitiks 5 delpolitikker
* inddrages i udvælgelsen af særligt relevante drøftelsespunkter i forbindelse med evalueringen
* have mulighed for at give tilbagemeldinger på uddannelsesevalueringsprocessen - herunder styrker, svagheder og eventuelle fremadrettede udviklingspotentialer

Opmærksomhedspunkter i forbindelse med indstilling af eksterne eksperter:   
De eksterne eksperter, der indstilles til uddannelsesevaluering af hele uddannelser, bør ikke:

* have dimitteret inden for 10 år fra den uddannelse, der skal til uddannelsesevaluering.
* have haft ansættelse på fakultetet inden for de sidste 10 år
* have aflagt en ph.d. på den uddannelse, der skal til uddannelsesevaluering.

Forud for deltagelse i en uddannelsesevaluering sendes en fælles standardhenvendelse til de eksterne eksperter, der tydeliggør formålet med uddannelsesevalueringen og eksperternes opgave. Heraf fremgår desuden, at eksperterne i forbindelse med evalueringerne forventes at holde et forberedende møde med studerende og undervisere.

**Inddragelse af udvalgt(e) aftager(e) og censorformandskab**

Forud for evalueringsmødet fremsendes uddannelsesevalueringsrapporten til skriftlig kommentering hos udvalgte medlemmer af uddannelsens aftagerpanel og til uddannelsens censorformandskab. Censorformandskabet anmodes om specifikt at fokusere på den faglige kvalitet og sammenhæng, mens aftagerne anmodes om specifikt at fokusere på uddannelsernes kobling til og relevans for arbejdsmarkedet. Kommentarerne vedlægges som bilag til evalueringsmødet og drøftes på mødet.

**Uddybende dokumenter**  
Arts’ principper for inddragelse af eksterne eksperter ved uddannelsesevalueringer er i overensstemmelse med Aarhus Universitets overordnede retningslinjer for området beskrevet i dokumentet *Uddannelseskvalitetsprocesser på Arts*, som findes [her](https://medarbejdere.au.dk/fakulteter/arts/kvalitetsportal-for-arts/kvalitetspraksis-for-uddannelsesomraadet-paa-arts).

Proces for indstilling og udpegning af eksterne eksperter til uddannelsesevalueringer fremgår af dokumentet *Procesbeskrivelse for uddannelsesevaluering*, som findes [her](https://medarbejdere.au.dk/fakulteter/arts/kvalitetsportal-for-arts/kvalitetspraksis-for-uddannelsesomraadet-paa-arts).